اندر کمار گجرال

اندر کمار گجرال 4 دسمبر 1919ء کو پاکستان کے شہر جہلم میں پیدا ہوئے۔ آپ بھارت کے 12 ویں وزیر اعظم تھے۔ آپ نے برطانوی ہند کی آزادی کے لیے تحریک میں حصہ لیا اور اس سلسلے میں جیل بھی گئے۔ انہوں نے طالب علمی کے زمانے میں کمیونسٹ پارٹی کے رکن کے طور پر سیاست میں حصہ لیا لیکن بعد میں انڈین نیشنل کانگریس میں شامل ہوئے۔ 

انتقال کے وقت ان کی عمر 92 برس تھی۔ ان کو 1997ء میں وزارت عظمیٰ کے عہدے پر اس وقت فائز کیا گیا جب انڈین نیشنل کانگریس نے یونائٹڈ فرنٹ کی مخلوط حکومت سے اپنی حمایت واپس لے لی اور وزیر اعظم دیوے گوڈا کی حکومت گر گئی۔

’گجرال کے نظریے ‘ 
ان کے وزیر اعظم کے گیارہ ماہ میں سامنے آنے والے ’گجرال کے نظریے ‘ کو یاد کیا جاتا ہے۔ انہوں نے اسی نظریے پر عملدرآمد بطور وزیر خارجہ بھی کیا۔ وہ 1989ء سے 1990ء تک اور پھر 1996ء سے 1998ء تک وزیر خارجہ کے منصب پر تعینات رہے۔ 
اس نظریے کے تحت انہوں نے بھارت کے اخراجات پر پڑوسی ملکوں کو مراعات دیں تاکہ ان سے تعلقات بہتر بنائے جا سکیں۔ 
تاہم گجرال کا یہ نظریہ پاکستان پر لاگو نہیں ہوتا تھا اور انہوں نے پاکستان کو کوئی مراعات نہیں دیں۔ 
پنجاب سے تعلق رکھنے کے باعث وہ اپنی جپھیوں یعنی بغل گیر ہونے کے حوالے سے بڑے مشہور تھے۔ لیکن اسی وجہ سے وہ ایک بار اس وقت مشکل میں پڑ گئے جب عراق کی جانب سے کویت پر حملے کے بعد گجرال کی صدام حسین کے ساتھ بغل گیر ہوتے ہوئے تصویر آئی۔ 
اندر کمار گجرال مشکل سے مشکل صورت حال سے بخوبی نمٹنے کے لیے مشہور تھے۔ لیکن دیگر وزرائے اعظم کی طرح وہ بھی بھارت کے اندرونی معاملات میں کسی کی مداخلت برداشت نہیں کرتے تھے۔ 
اسی لیے جب برطانوی وزیر خارجہ رابن کُک نے مسئلہ کشمیر پر مفاہمت کرانے کی پیشکش کی تو گجرال نے نے برطانیہ کو ’تھرڈ ریٹ پاور‘ قرار دیا۔ انہوں نے قاہرہ میں مصری دانشوروں کے ساتھ نجی بات چیت میں کہا تھا ’برطانیہ ایک تھرڈ ریٹ پاور ہے۔ اس نے جب ہندوستان تقسیم کیا تو کشمیر بنایا اور اب یہ ہمیں اس کا حل بتانا چاہتا ہے۔ ‘
سنہ 1980ء میں انہوں نے کانگریس چھوڑ کر جنتا دل میں شمولیت اختیار کی۔

گجرال کی مفاہمتی صلاحیتوں کے باعث ان کی مخالفت نہیں ہوئی۔ اور گجرال نے اس عہدے کو بخوبی نبھایا۔

حوالہ جات

بیرونی روابط 
 

1919ء کی پیدائشیں
2012ء کی وفیات
30 نومبر کی وفیات
انڈین نیشنل کانگریس کے سیاست دان
بارہویں لوک سبھا کے ارکان
بیسویں صدی کے بھارتی سیاست دان
بھارت کے سفرا برائے سوویت یونین
بھارت کے وزرائے خارجہ
بھارت کے وزرائے خزانہ
بھارت میں ریاستی جنازے
بھارتی وزرائے اعظم
بھارتی ہندو
بہار سے راجیہ سبھا کے ارکان
بہارسے راجیہ سبھا کے ارکان
پنجاب سے راجیہ سبھا کے ارکان
پنجابی شخصیات
پنجاب، بھارت سے لوک سبھا کے ارکان
جنتا دل کے سیاست دان
جہلم کی شخصیات
سانچہ جات برائے بھارتی سیاست و حکومت
فضلا فارمین کرسچین کالج
کامنز زمرہ جس کا ربط ویکی ڈیٹا پر ہے
گجرال انتظامیہ
نویں لوک سبھا کے ارکان
وی پی سنگھ انتظامیہ
بھارتی وزرائے اطلاعات و نشریات